Handout Number : 3052

**Statement of Prime Minister for**

**'Technology and Innovation for Gender Equality' Action Coalition**

Dhaka, July 01 :

 Prime Minister Sheikh Hasina has given a statement for 'Technology and Innovation for Gender Equality' Action Coalition at Gender Equality Forum in Paris. The full text of the statement is as follows :

 "Bismillahir Rahmanir Rahim

 Excellencies,

 I thank the organizers for convening this important forum.

 At Beijing in 1995, the world community made bold commitments for women empowerment. Many of those promises, unfortunately, remain unfulfilled. Globally, women’s participation in politics, economy and labour force is not encouraging. Today, only 25% of parliamentarians are women, while women participation in labour force is still 31% less than men. We must reverse this situation through bold policy measures and concerted actions.

 Women’s empowerment has been a priority of my government. Our Digital Bangladesh Vision has meaningfully integrated women in IT sector. We have launched various practical projects aims at creating women IT professionals and efficient entrepreneurs. We are also using many digital apps in addressing violence against women. In the last three years, over 71,000 girls received cyber awareness training leading to their enhanced safety on cyber platforms.

 In continuation to my earlier pledge at the 25th anniversary event of the Beijing Conference, today I would like to make following pledge.

* Increase women’s participation in ICT sector, including tech start-ups and e-commerce sector to 25% by 2026 and 50% by 2041.

 I wish the forum all the success.

 I thank you all."

#

**Emrul/**Masum/Mosharaf/Salim/2021/22.30 Hrs.

তথ্যবিবরণী নম্বর : ৩০৫১

**বিদেশগামী কর্মীদের টিকার জন্য সুরক্ষা অ্যাপে রেজিস্ট্রেশনের সুবিধার্থে**

**আগামীকাল থেকে বিএমইটি'র রেজিস্ট্রেশন শুরু**

ঢাকা, ১৭ আষাঢ় (১ জুলাই) :

 বিদেশগামী কর্মীদের অগ্রাধিকার প্রাপ্তি ও বয়স প্রমার্জন করে টিকার জন্য সুরক্ষা অ্যাপে (চালু হওয়া সাপেক্ষে) রেজিস্ট্রেশনের সুবিধার্থে আগামীকাল থেকে শুরু হচ্ছে জনশক্তি কর্মসংস্থান ও প্রশিক্ষণ ব্যুরো (বিএমইটি)'র রেজিস্ট্রেশন।

 আগামীকাল ২ জুলাই থেকে প্রতিদিন সকাল ৯টা থেকে বিকাল ৪টা পর্যন্ত দেশের ৪২টি জনশক্তি অফিস, ৯টি কারিগরি প্রশিক্ষণ কেন্দ্র এবং ১টি মেরিন টেকনোলজি ইনস্টিটিউটে অথবা 'আমি প্রবাসী' অ্যাপে বিএমইটি'র এই রেজিস্ট্রেশন কার্যক্রম চলবে বলে জানিয়েছেন প্রবাসী কল্যাণ ও বৈদেশিক কর্মসংস্থান মন্ত্রী ইমরান আহমদ।

 তিনি বলেন, সরকার প্রবাসী কর্মীদের কর্মস্থলে গমন নিরাপদ ও ঝুঁকিমুক্ত করতে বিদেশগামী কর্মীদের অগ্রাধিকার ভিত্তিতে কোভিড-১৯ ভ্যাকসিন প্রদান করার সিদ্ধান্ত নিয়েছে।

 প্রসঙ্গত, গৃহীত সিদ্ধান্ত বাস্তবায়নকল্পে বয়স প্রমার্জন ও অগ্রাধিকার পাওয়ার লক্ষ্যে যেসকল কর্মীর বিএমইটি’র ডাটাবেজে নিবন্ধন ও স্মার্ট কার্ড নেই অথবা ১ জানুয়ারি ২১ এর পূর্বের বিএমইটি’র স্মার্ট কার্ড আছে সে সকল কর্মীর টিকার জন্য সুরক্ষা অ্যাপে নিবন্ধনের সুবিধার্থে বৈধ পাসপোর্ট দিয়ে ২ জুলাই ২০২১ তারিখ হতে বিএমইটি’র ডাটাবেজে নিবন্ধন করতে হবে। তবে জানুয়ারি ২০২১ হতে নিবন্ধিত কর্মীদের নতুনভাবে নিবন্ধনের প্রয়োজন হবে না।

 উল্লেখ্য, দেশের ৪২টি জেলা কর্মসংস্থান ও জনশক্তি অফিস, ৯ টিটিসি (ব্রাহ্মণবাড়িয়া, লক্ষীপুর, মাদারীপুর, মেহেরপুর, শরীয়তপুর, সুনামগঞ্জ, নীলফামারী, কুড়িগ্রাম, লালমনিরহাট) এবং বিআইএমটি, নারায়নগঞ্জ-এ (তালিকা : [www.bmet.gov.bd](http://www.bmet.gov.bd/) তে পাওয়া যাবে) স্বাস্থ্যবিধি মেনে সশরীরে হাজির হয়ে নির্ধারিত ও নিজ জেলায় সকাল ৯.০০টা থেকে বিকাল ৪.০০ পর্যন্ত অথবা অনলাইনে ‘আমি প্রবাসী’ (Ami Probashi) অ্যাপে নিবন্ধন করা যাবে।

 বিএমইটির ডাটাবেজে নিবন্ধিত কর্মীগণ কোভিড-১৯ ভ্যাকসিন প্রাপ্তির লক্ষ্যে Surokkha Apps বা [www.surokkha.gov.bd](http://www.surokkha.gov.bd/) এর মাধ্যমে জরুরিভাবে টিকা গ্রহণের জন্য রেজিস্ট্রেশন করতে পারবে। surokkha App এ রেজিস্ট্রেশন সফল হলে Mobile Message- এর মাধ্যমে টিকা সেন্টার ও টিকার তারিখ জানা যাবে।

 কোভিড-১৯ টিকা প্রদান ও সনদায়ন কার্যক্রম সম্পূর্ণ ডিজিটালাইজড। সেকারণে Surokkha Apps বা [www.surokkha.gov.bd](http://www.surokkha.gov.bd/) এ নিবন্ধিত হয়ে টিকা কেন্দ্র ও তারিখ সংক্রান্ত মেসেজ না পাওয়া পর্যন্ত বিদেশগামী কর্মীগণের কোনো হাসপাতাল, প্রবাসী কল্যাণ ও বৈদেশিক কর্মসংস্থান মন্ত্রণালয়, বিএমইটি বা জেলা কর্মসংস্থান ও জনশক্তি অফিসে স্বাস্থ্যবিধি ভঙ্গ করে জমায়েত হয়ে টিকা গ্রহণের সুযোগ নেই, বিষয়টি দয়া করে অনুধাবনের জন্য বিএমইটি থেকে বিদেশগামী কর্মীদের অনুরোধ করা হয়েছে।

#

রাশেদুজ্জামান/মাসুম/মোশারফ/সেলিম/২০২১/২২২০ ঘণ্টা

তথ্যবিবরণী নম্বর : ৩০৫০

**জুলাই মাস জুড়ে বিনামূল্যে কোভিড-১৯ পরীক্ষার সিদ্ধান্ত স্বাস্থ্য মন্ত্রণালয়ের**

ঢাকা, ১৭ আষাঢ় (১ জুলাই) :

 দেশে কোভিড-১৯-এর বিস্তার বৃদ্ধি পাওয়ায় ও একসঙ্গে একই পরিবারে একাধিক সদস্যের করোনায় আক্রান্ত হওয়ায় দেশের অপেক্ষাকৃত দরিদ্র মানুষের পক্ষে কোভিড-১৯ সনাক্তকরণ পরীক্ষার ফি প্রদান করা কষ্টকর হয়ে দাঁড়িয়েছে। কোভিড-১৯ নির্মূলে অধিক হারে করোনা পরীক্ষা করা জরুরি। লকডাউন চলাকালীন দেশের সাধারণ মানুষের আর্থিক অবস্থা বিবেচনা করে জুলাই মাস জুড়ে বিনামূল্যে কোভিড-১৯ সনাক্তকরণ পরীক্ষা করার সিদ্ধান্ত নিয়েছে স্বাস্থ্য ও পরিবার কল্যাণ মন্ত্রণালয়ের আওতাধীন স্বাস্থ্য সেবা বিভাগ।

 আজ স্বাস্থ্য সেবা বিভাগ এ সংক্রান্ত প্রজ্ঞাপন জারি করেছে। জুলাই মাস জুড়ে দেশের সকল সরকারি হাসপাতাল ও স্বাস্থ্যকেন্দ্রে এই নির্দেশনা বলবৎ থাকবে।

#

মাইদুল/মাসুম/মোশারফ/সেলিম/২০২১/২২২০ ঘণ্টা

তথ্যবিবরণী নম্বর : ৩০৪৯

**কোভিড-১৯-এর বিস্তার রোধে মন্ত্রিপরিষদ বিভাগের** **কেন্দ্রীয় সমম্বয় সেল**

ঢাকা, ১৭ আষাঢ় (১ জুলাই) :

 কোভিড-১৯-এর বিস্তার রোধে মন্ত্রিপরিষদ বিভাগের ৩০ জুনের ০৪.০০.০০০০.৫১৪.১৬.০০১.২১.২০৩ নম্বর স্মারকে ১-৭ জুলাই ২০২১ পর্যন্ত সময়কালে সরকার সরকারি ও বেসরকারি অফিস বন্ধ ঘোষণাসহ বিভিন্ন কার্যক্রমে বিধি-নিষেধ আরোপ করেছে। এ প্রেক্ষিতে মন্ত্রিপরিষদ বিভাগের উদ্যোগে কেন্দ্রীয় পর্যায়ে সমন্বয় সেল গঠন করা হয়েছে।

 মন্ত্রিপরিষদ বিভাগের জেলা ও মাঠ প্রশাসন অনুবিভাগের অতিরিক্ত সচিব শেখ রফিকুল ইসলামকে (মোবাইল নম্বর: ০১৭১২৬৬২৭০৯) সমন্বয় সেলের আহ্বায়ক করা হয়েছে। অন্য সদস্যগণ হলেন- দুর্যোগ ব্যবস্থাপনা ও ত্রাণ মন্ত্রণালয়ের যুগ্মসচিব মিজ মোমেনা খাতুন (মোবাইল নম্বর: ০১৭১২১১৩৩৮০), স্বাস্থ্য সেবা বিভাগের যুগ্মসচিব মিজ উম্মে সালমা তানজিয়া (মোবাইল নম্বর: ০১৭২৬৯২১২৪৫), জননিরাপত্তা বিভাগের যুগ্মসচিব আবু হেনা মোস্তফা জামান (মোবাইল নম্বর: ০১৫৫০০৬৪০৩৪) এবং সশস্ত্র বাহিনী বিভাগের অপারেশন্স অ্যান্ড প্ল্যান ডিরেক্টরেটের লে. কর্নেল মাহমুদ হাসান।

 গঠিত সমন্বয় সেল কোভিড-১৯-এর বিস্তার রোধকল্পে আরোপিত বিধি-নিষেধ বাস্তবায়নের বিষয়ে সংশ্লিষ্ট মন্ত্রণালয় ও বিভাগের কার্যক্রম সমন্বয় ও মাঠ পর্যায়ে যোগাযোগ রক্ষা করবে এবং সার্বিক পরিস্থিতি সম্পর্কে নিয়মিত উর্ধ্বতন কর্তৃপক্ষকে অবহিত রাখবে।

#

রেজাউল/মাসুম/মোশারফ/সেলিম/২০২১/২১২০ ঘণ্টা

তথ্যবিবরণী নম্বর : ৩০৪৮

**চাল সরবরাহে ব্যর্থ চালকল মালিকদের তালিকা প্রস্তুত করতে খাদ্যমন্ত্রীর নির্দেশ**

ঢাকা, ১৭ আষাঢ় (১ জুলাই) :

 ধান মজুদকারীদের বিরুদ্ধে ব্যবস্থা নিতে জেলায় বাজার মনিটরিং কমিটি গঠনের কার্যক্রম জোরদার করতে জেলা প্রশাসকদেরকে নির্দেশ দেয়া হয়েছে বলে জানিয়েছেন খাদ্যমন্ত্রী সাধন চন্দ্র মজুমদার । তিনি অবৈধ মজুদদারদের তথ্য জেলা প্রশাসন ও খাদ্য মন্ত্রণালয়কে অবহিত করতে চালকল মালিক নেতৃবৃন্দের প্রতি আহ্বান জানান।

 খাদ্যমন্ত্রী আজ লে ঢাকায় তাঁর সরকারি বাসভবন থেকে চালকল মালিক নেতৃবৃন্দের সাথে বৈঠকে ভার্চুয়ালি যুক্ত হয়ে প্রধান অতিথির বক্তৃতায় এসব কথা বলেন।

 খাদ্যমন্ত্রী বলেন, দেশে পর্যাপ্ত ফসল হয়েছে, খাদ্যশস্যের কোনো সংকট হবে না। এসময়ে বাজারে চালের দাম বৃদ্ধি অযোক্তিক। প্রয়োজনে বেশি কর ছাড় দিয়ে খাদ্য শস্য আমদানি করা হবে। চাল কল মালিকদের প্রতি মানবিক হওয়ার আহবান জানিয়ে মন্ত্রী বলেন, ন্যূনতম লাভে বাজারে চাল সরবরাহ করুন। এ সময় চুক্তি মোতাবেক চাল সরবরাহে ব্যর্থ চালকল মালিকদের তালিকা প্রস্তুত করতে খাদ্য অধিদপ্তরের প্রতি নির্দেশনা দেন তিনি।

 খাদ্য মন্ত্রণালয়ের সচিব ড. মোছাম্মৎ নাজমানারা খানুমের সভাপতিত্বে সভায় কৃষি বিপণন অধিদপ্তরের মহাপরিচালক মোহাম্মদ ইউসুফ এবং ভোক্তা অধিকার সংরক্ষণ অধিদপ্তরের মহাপরিচালক বাবলু কুমার সাহা বক্তব্য রাখেন। এছাড়া দেশের বিভিন্ন জেলা হতে চালকল নেতৃবৃন্দ মতামত তুলে ধরেন।

 খাদ্য মন্ত্রণালয়ের অতিরিক্ত সচিব (সংগ্রহ ও সরবরাহ) খাজা আব্দুল হান্নান সভায় উল্লেখ করেন, ৩০ জুনের মধ্যে চাল সংগ্রহের লক্ষ্যমাত্রা ৭৫ শতাংশ ছিলো। করোনা মহামারি ও সাম্প্রতিক অতি বৃষ্টিতে সংগ্রহ অভিযান ব্যাহত হয়েছে। ৩০ জুন পর্যন্ত সিদ্ধ চাল সংগ্রহ হয়েছে ৫৭ শতাংশ এবং আতপ চাল ৪৬ শতাংশ।

 খাদ্য মন্ত্রণালয়ের ঊর্ধ্বতন কর্মকর্তাবৃন্দ, খাদ্য অধিদপ্তেরর মাঠ পর্যায়ের কর্মকর্তাগণ ও মিলমালিক প্রতিনিধিগণ এ সময়ে ভার্চুয়ালি সভায় যুক্ত ছিলেন।

#

কামাল/মাসুম/মোশারফ/সেলিম/২০২১/২১৪০ ঘণ্টা

তথ্যবিবরণী নম্বর : ৩০৪৭

**টেলিভিশনে স্ক্রল আকারে প্রচারের জন্য**

**সকল ইলেকট্রনিক মিডিয়া**

ঢাকা, ১৭ আষাঢ় (১ জুলাই) :

 সরকারি-বেসরকারি টিভি চ্যানেলসহ সকল ইলেকট্রনিক মিডিয়ায় নিম্নোক্ত বিষয়টি স্ক্রল আকারে প্রচারের জন্য অনুরোধ করা হলো :

 **মূলবার্তা :**

 বিদেশগামী কর্মীদের অগ্রাধিকার প্রাপ্তি ও বয়স প্রমার্জন করে টিকার জন্য সুরক্ষা অ্যাপে (চালু হওয়া সাপেক্ষে) রেজিস্ট্রেশনের সুবিধার্থে আগামীকাল থেকে প্রতিদিন সকাল ৯টা হতে বিকাল ৪টা পর্যন্ত দেশের ৪২টি জনশক্তি অফিস, ৯টি কারিগরি প্রশিক্ষণ কেন্দ্র এবং ১টি মেরিন টেকনোলজি ইনস্টিটিউটে অথবা 'আমি প্রবাসী' অ্যাপে বিএমইটি'র রেজিস্ট্রেশন কার্যক্রম চলবে।

#

রাশেদুজ্জামান/মাসুম/মোশারফ/সেলিম/২০২১/২০৩০ ঘণ্টা

তথ্যবিবরণী নম্বর : ৩০৪৬

**অভ্যন্তরীণ সংগ্রহের পাশাপাশি বিদেশ থেকেও চাল আমদানি করা হবে**

 **-- খাদ্যমন্ত্রী**

ঢাকা, ১৭ আষাঢ় (১ জুলাই) :

 কোনোভাবেই চালের বাজার অস্থিতিশীল হতে দেয়া হবে না। অভ্যন্তরীণ চাল সংগ্রহ জোরদার করার পাশাপাশি বিদেশ থেকেও চাল আমদানি করা হবে। ২৫ শতাংশ কর আরোপ করে বেসরকারি ব্যবস্থাপনায় শীঘ্রই নন বাসমতি সিদ্ধ চাল আমদানি করা হবে বলে জানিয়েছেন খাদ্যমন্ত্রী সাধন চন্দ্র মজুমদার।

 তিনি বলেন, প্রান্তিক কৃষক অনেক আগেই ধান বিক্রি করে দিয়েছেন। মিলমালিকগণ বলছেন অতিরিক্ত লাভের আশায় কৃষক নন এমন অনেকেই ধান মজুদ করছেন। কেউ যদি অবৈধ মজুদ করে থাকেন তাদের অবশ্যই আইনের আওতায় আনা হবে বলে উল্লেখ করেন মন্ত্রী।

 আজ দুপুরে ঢাকায় তাঁর সরকারি বাসভবন থেকে ‘দেশের সামগ্রিক খাদ্য শস্যের ব্যবস্থাপনা’ সংক্রান্ত সভায় ভার্চুয়ালি যুক্ত হয়ে সভাপতির বক্তৃতায় তিনি এসব কথা বলেন। অনুষ্ঠানে কৃষি মন্ত্রী ড. আব্দুর রাজ্জাক ও বাণিজ্য মন্ত্রী টিপু মুনশি ভার্চুয়ালি যুক্ত হয়ে বক্তৃতা করেন।

 কৃষিমন্ত্রী বলেন, কৃষক ধানের নায্যমূল্য পেয়েছে। আমদানি করে বাজার নিয়ন্ত্রণ করলে প্রকৃত কৃষক ক্ষতিগ্রস্ত হবে না। প্রতিনিয়ত কৃষি জমি কমছে উল্লেখ করে তিনি বলেন, উৎপাদন বাড়িয়ে খাদ্য নিরাপত্তা নিশ্চিত করতে হবে। খাদ্য চাহিদার সঠিক পরিসংখ্যান দরকার বলে মন্তব্য করেন তিনি। সরকারি চাল সংগ্রহ বন্ধ না করে এর পাশপাশি যেসব দেশে চালের দাম কম সেখান থেকে চাল আমদানি করে বাজার মূল্য স্থিতিশীল রাখার ওপর গুরুত্বারোপ করেন তিনি।

 বাণিজ্য মন্ত্রী বলেন, খাদ্য চাহিদার সঠিক পরিসংখ্যান না থাকলে বেশি আমদানি কৃষকের জন্য ক্ষতির কারণ হতে পারে আবার কম আমদানি ভোক্তার জন্য কষ্টের কারণ হতে পারে। এসময় তিনি বলেন, কৃষিনির্ভর অর্থনীতির দেশ আমাদের, কৃষির পাশপাশি শিল্পকারখানা বাড়িয়ে মানুষের ক্রয়ক্ষমতা বৃদ্ধি করতে হবে।

 কৃষি মন্ত্রণালয়ের সিনিয়র সচিব মেজবাহুল ইসলাম, খাদ্য মন্ত্রণালয়ের সচিব ড. মোছাম্মৎ নাজমানারা খানুম, বাণিজ্য মন্ত্রণালয়ের সচিব তপন কান্তি বিশ্বাস, কৃষি অধিদপ্তরের মহাপরিচালক মোঃ আসাদুল্লাহ এবং খাদ্য অধিদপ্তরের মহাপরিচালক শেখ মুজিবুর রহমান অনুষ্ঠানে বক্তৃতা করেন। খাদ্য মন্ত্রণালয়, কৃষি মন্ত্রণালয় ও বাণিজ্য মন্ত্রণালয়ের ঊর্ধ্বতন কর্মকর্তাবৃন্দ ভার্চুয়ালি সভায় যুক্ত ছিলেন।

#

কামাল/মাসুম/মোশারফ/সেলিম/২০২১/১৯৪৫ ঘণ্টা

তথ্যবিবরণী                                                                                          নম্বর : ৩০৪৫

**সাইবার যুদ্ধে স্বাধীনতাবিরোধীদের পরাজিত করার আহ্বান আইসিটি প্রতিমন্ত্রীর**

ঢাকা, ১৭ আষাঢ় (১ জুলাই) :

 তথ্য ও যোগাযোগ প্রযুক্তি প্রতিমন্ত্রী জুনাইদ আহমেদ পলক বলেছেন, সামনে আরেকটি যুদ্ধ অপেক্ষমান। আর সেটি হচ্ছে সাইবার যুদ্ধ। মুক্তিযুদ্ধবিরোধী শক্তি সাইবার জগতে নানা মিথ্যা ও অপপ্রচার চালিয়ে আমাদের মহান স্বাধীনতার অর্জনকে ধূলিস্যাৎ করতে চাইছে। সরকারের বিরুদ্ধে ভুয়া ও মিথ্যা তথ্য ছড়িয়ে মানুষকে বিভ্রান্ত করছে। এদের বিরুদ্ধে সতর্ক থাকতে হবে। তরুণ প্রজন্মকে ডিজিটাল যোদ্ধা হিসেবে এই অপশক্তিকে সাইবার যুদ্ধে পরাজিত করতে হবে।

 প্রতিমন্ত্রী আজ জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী উদযাপন উপলক্ষে তথ্য ও যোগাযোগ প্রযুক্তি বিভাগের এলআইসিটি প্রকল্প আয়োজিত ‘আমার মুজিব’ ক্যাম্পেইনের আওতায় ‘আমাদের মুজিব’ শীর্ষক রচনা ও ‘মুজিবের কাছে চিঠি’ লেখা প্রতিযোগিতার সমাপনী ও পুরস্কার বিতরণ অনুষ্ঠানে ডিজিটাল প্লাটফর্মে সংযুক্ত হয়ে এসব কথা বলেন।

 তরুণ প্রজন্মকে জাতির পিতা বঙ্গবন্ধু শেখ মুজিবুর রহমানের আদর্শে উজ্জীবিত ও দেশপ্রেম জাগ্রত করা, সুনাগরিক এবং দায়িত্বশীল মানুষ হিসেবে গড়ে তুলতে তথ্য ও যোগাযোগ প্রযুক্তি বিভাগের জনপ্রিয় প্লাটফর্ম ‘দুর্বার’ এর মাধ্যমে আমার মুজিব ক্যাম্পেইন পরিচালনা করা হয়।

 বিজয়ীদের অভিনন্দন জানিয়ে প্রতিমন্ত্রী নিজেদের সুনাগরিক হিসেবে গড়ে তুলতে বঙ্গবন্ধুর কর্মময় জীবন ও আদর্শ অনুসরণ করার আহ্বান জানান। তিনি বলেন, বঙ্গবন্ধুর মানবিকতা, শোষণ-বৈষম্যের বিরুদ্ধে প্রতিবাদ ও সংগ্রাম, সাহস, দূরদর্শিতা ও নৈতিকতার গুণাবলির মধ্যে নিহিত রয়েছে একজন আদর্শ মানুষ হওয়ার শিক্ষা।

 প্রতিমন্ত্রী বলেন, যিনি বঙ্গবন্ধু মুজিবের লেখা তিনটি বই- ‘অসমাপ্ত আত্মজীবনী,’ ‘কারাগারের রোজনামচা’ ও ‘আমার দেখা নয়াচীন’ পড়বেন তিনি মূল্যবোধ ও নৈতিকতার শিক্ষা পাবেন। তিনি ‘মুজিব গ্রাফিক নভেল’কে প্রাথমিক স্কুল পর্যায়ে পড়ানোর ব্যাপারে প্রয়োজনীয় ব্যবস্থা গ্রহণে প্রাথমিক ও গণশিক্ষা মন্ত্রণালয়ের প্রতি অনুরোধ জানান।

 বাংলাদেশ কম্পিউটার কাউন্সিলের নির্বাহী পরিচালক পার্থপ্রতিম দেবের সভাপতিত্বে অনুষ্ঠানে অন্যান্যের মধ্যে বক্তৃতা করেন তথ্য ও যোগাযোগ প্রযুক্তি বিভাগের সিনিয়র সচিব এন এম জিয়াউল আলম, বাংলাদেশ হাইটেক পার্ক কর্তৃপক্ষের ব্যবস্থাপনা পরিচালক ডা. বিকর্ণ কুমার ঘোষ, এলআইসিটি প্রকল্পের আইটি-আইটিইএস পলিসি এডভাইজার সামি আহমেদ, বেসিস এর সভাপতি সৈয়দ আলমাস কবির, বাক্কো’র মহাসচিব তৌহিদ হোসেন, ই-ক্যাবের সভাপতি শমী কায়সার, বাংলাদেশ ইনোভেশন ফোরামের প্রতিষ্ঠাতা আরিফুল হাসান অপু, উই ফোরামের সভাপতি নাসিমা আক্তার নিশা। অনুষ্ঠানে প্রতিমন্ত্রী ‘মুজিবের কাছে চিঠি’ লেখা প্রতিযোগিতায় ৯ম ও ১০ম শ্রেণি ক্যাটেগরিতে চ্যাম্পিয়ন নন্দী মজুমদারের বঙ্গবন্ধুকে নিয়ে লিখিত তার চিঠিটি পড়ে শোনান।

 উল্লেখ্য, সর্বমোট ৮১৪টি রচনা এবং ৩৪১টি চিঠি বিচারকমণ্ডলীর মাধ্যমে বাছাই করে শ্রেণিভিত্তিক বিভিন্ন ক্যাটেগরিতে মোট ১৫ জনকে পুরস্কারের জন্য মনোনীত করা হয়। এর মধ্যে ৯ জন রচনায় এবং ৬ জন চিঠিতে।

#

 শহিদুল/মাসুম/মোশারফ/সেলিম/২০২১/২১৫০ ঘণ্টা

তথ্যবিবরণী                                                                                          নম্বর : ৩০৪৪

**ঢাকা বিশ্ববিদ্যালয়ের জন্মশত বার্ষিকী উপলক্ষে**

**স্মারকটিকিট অবমুক্ত করলেন টেলিযোগাযোগ মন্ত্রী**

ঢাকা, ১৭ আষাঢ় (১ জুলাই) :

 আজ ‘প্রাচ্যের অক্সফোর্ড’ ঢাকা বিশ্ববিদ্যালয়ের জন্মশত বার্ষিকী। দিবসটি উপলক্ষে ডাক অধিদপ্তর স্মারক ডাকটিকিট, উদ্বোধনী খাম ও ডাটা কার্ড প্রকাশ করেছে।

 ডাক ও টেলিযোগাযোগ মন্ত্রী মোস্তাফা জব্বার আজ ঢাকায় তাঁর সরকারি বাসভবনে এ সংক্রান্ত ১০ টাকা মূল্যমানের একটি স্মারক ডাকটিকিট ও ১০ টাকা মূল্যমানের একটি উদ্বোধনী খাম অবমুক্ত করেন। এছাড়া ৫ টাকা মূল্যমানের একটি ডাটাকার্ড উদ্বোধন করা হয়।

 ডাক ও টেলিযোগাযোগ মন্ত্রী এক বিবৃতিতে ঢাকা বিশ্ববিদ্যালয়কে ৪৮ সালের ভাষা আন্দোলন, উনপঞ্চাশ সালের টাঙ্গাইলের উপনির্বাচন ও ৫২এর ভাষা আন্দোলন, ৫৪ এর যুক্তফ্রন্ট নির্বাচন,বাষট্টির শিক্ষা আন্দোলন, ছেষট্টির ছয়দফা, আইয়ুববিরোধী আন্দোলন, ঊনসত্তরের গণঅভ্যুত্থান ও একাত্তরের স্বাধীনতা সংগ্রামসহ বাঙালির প্রতিটি গণতান্ত্রিক লড়াই ও বাংলাদেশ রাষ্ট্র প্রতিষ্ঠার সূতিকাগার হিসেবে উল্লেখ করেন। মোস্তাফা জব্বার বলেন, ঢাকা বিশ্ববিদ্যালয়ের ছাত্র, শিক্ষক, কর্মকর্তা ও কর্মচারীগণ বাংলাদেশে মহান স্বাধীনতা যুদ্ধের পুরোভাগে (অগ্রভাগে) থেকেছেন এবং চরম রক্তমূল্য দিয়েছেন। ঢাকা বিশ্ববিদ্যালয়ের অনেক শিক্ষক ও ছাত্র পাকিস্তানি সেনাবাহিনী ও তাদের এদেশীয় সহযোগীদের সুপরিকল্পিত, সুশৃঙ্খল ও সুনিয়ন্ত্রিত বাঙালি বুদ্ধিজীবীদের বীভৎস হত্যাকাণ্ডের শিকার হয়ে নৃশংসভাবে মৃত্যুবরণ করেছেন।

 স্মারক ডাকটিকিট, উদ্বোধনী খাম ও ডাটাকার্ড বৃহস্পতিবার থেকে ঢাকা জিপিও’র ফিলাটেলিক ব্যুরো এবং পরে দেশের অন্যান্য জিপিও এবং প্রধান ডাকঘর থেকে সংগ্রহ করা যাবে।

#

শেফায়েত/মাসুম/মোশারফ/সেলিম/২০২১/২১৩০ ঘণ্টা

তথ্যবিবরণী                                                                                          নম্বর : ৩০৪৩

**কোভিড**-**১৯** **সংক্রান্ত সর্বশেষ প্রতিবেদন**

ঢাকা, ১৭ আষাঢ় (১ জুলাই) :

 স্বাস্থ্য অধিদপ্তর এবং রোগতত্ত্ব, রোগ নিয়ন্ত্রণ ও গবেষণা প্রতিষ্ঠান (আইইডিসিআর)-এর তথ্যানুযায়ী গত ২৪ ঘণ্টায় দেশে ৩২ হাজার ৫৫ জনের নমুনা পরীক্ষা করে ৮ হাজার ৩০১ জনের শরীরে করোনা সংক্রমণ পাওয়া গেছে। এ নিয়ে বাংলাদেশে এখন পর্যন্ত কোভিড-১৯ আক্রান্ত রোগীর সংখ্যা ৯ লাখ ২১ হাজার ৫৫৯ জন।

          গত ২৪ ঘণ্টায় ১৪৩ জন-সহ এ পর্যন্ত ১৪ হাজার ৬৪৬ জন এ রোগে মৃত্যুবরণ করেছেন।

          করোনা ভাইরাস আক্রান্তদের মধ্যে এখন পর্যন্ত সুস্থ হয়েছেন ৮ লাখ ২০ হাজার ৯১৩ জন।

#

দলিল/মাসুম/মোশারফ/সেলিম/২০২১/১৯৪০ ঘণ্টা

তথ্যবিবরণী                                                                                           নম্বর : ৩০৪২

**অর্থমন্ত্রীর সাথে এডিবি’র ভাইস প্রেসিডেন্ট এবং এনডিবি’র প্রেসিডেন্টের মতবিনিময়**

ঢাকা, ১৭ আষাঢ় (১ জুলাই) :

 অর্থমন্ত্রী আ হ ম মুস্তফা কামালের সাথে আজ এশীয় উন্নয়ন ব্যাংক (এডিবি)-এর ভাইস প্রেসিডেন্ট (অপারেশন্‌স-১) Shixin Chen  এর মধ্যে ভার্চুয়াল প্ল্যাটফর্মে সভা অনুষ্ঠিত হয়। মন্ত্রী কোভিড-১৯ এর ক্ষতিকর প্রভাব উত্তরণে খুব দ্রুততার সাথে বাংলাদেশকে সহায়তা করার জন্য এডিবিকে ধন্যবাদ জ্ঞাপন করেন। এ সময় অর্থমন্ত্রী কোভিড-১৯ এর অর্থনৈতিক, স্বাস্থ্যখাতে নেতিবাচক প্রভাব উত্তরণে প্রধানমন্ত্রী শেখ হাসিনা ঘোষিত ১৫ দশমিক ১১ বিলিয়ন মার্কিন ডলারের প্রণোদনা প্যাকেজ বাস্তবায়নের বিষয়টি অবহিত করেন।

 অর্থমন্ত্রী উন্নয়ন অভীষ্ট অর্জনে ভবিষ্যতে বাংলাদেশ ও এডিবি'র মধ্যে এ ধরনের সহযোগিতা অব্যাহত রাখার বিষয়ে গুরুত্বারোপ করেন। এই মহামারি কাটিয়ে উঠতে বাংলাদেশের সামাজিক এবং অর্থনৈতিক নিরাপত্তা পুনরুদ্ধারে এডিবি শুরু থেকেই বাংলাদেশের পাশে থেকে সহযোগিতা করছে এবং ভবিষ্যতেও বাংলাদেশের পাশে সবসময় এডিবি থাকবে বলে ভাইস প্রেসিডেন্ট (অপারেশন্‌স ১) Shixin Chen  আশা ব্যক্ত করেছেন।

 বাংলাদেশের অন্যতম প্রধান উন্নয়ন সহযোগী এডিবি করোনা ভাইরাস প্রাদুর্ভাবের কারণে বাংলাদেশের সম্ভাব্য অর্থনৈতিক প্রভাব উত্তরণের লক্ষ্যে ৫০০ মিলিয়ন মার্কিন ডলার বাজেট সহায়তা, ২৫০ মিলিয়ন মার্কিন ডলারের পলিসি সাপোর্ট, COVID-19 Response Emergency Assistance  শীর্ষক প্রকল্পে স্বাস্থ্যখাতে ১০০ মিলিয়ন মার্কিন ডলার সহায়তা এবং কোভিড-১৯ মোকাবেলায় ৯ দশমিক ৩৪ মিলিয়ন মার্কিন ডলার অনুদান সহায়তা প্রদান করে। তাছাড়া ভ্যাকসিন ক্রয়ের জন্য ৯৪০ মিলিয়ন মার্কিন ডলার সহায়তা প্রদান করেন।

 সভায় আরো উপস্থিত ছিলেন অর্থ বিভাগের সিনিয়র সচিব আব্দুর রউফ তালুকদার, অর্থনৈতিক সম্পর্ক বিভাগের সচিব মিজ ফাতিমা ইয়াসমিন; এশিয়ান ডেভেলপমেন্ট ব্যাংকের বাংলাদেশের কান্ট্রি ডিরেক্ট মনমোহন প্রকাশ এবং এশিয়ান ডেভেলপমেন্ট ব্যাংকের প্রতিনিধিগণ ও অর্থ মন্ত্রণালয়ের সংশ্লিষ্ট কর্মকর্তাগণ।

 এদিকে নিউ ডেভেলপমেন্ট ব্যাংকে বাংলাদেশের সদস্যপদ লাভের বিষয়ে ব্যাংকটির প্রেসিডেন্ট মার্কোস ট্রয়ো আজ অর্থমন্ত্রী আ হ ম মুস্তফা কামালের সাথে এক ভার্চুয়াল সভায় মিলিত হন। এ সময় বিগত এক দশকেরও বেশি সময় ধরে প্রধানমন্ত্রী শেখ হাসিনার বলিষ্ঠ নেতৃত্বে বাংলাদেশের অভূতপূর্ব উন্নয়নকে তুলে ধরে অর্থমন্ত্রী জানান যে, বাংলাদেশের উন্নয়নের সাথে সাথে বৈদেশিক সহায়তার চাহিদাও বাড়ছে। এ প্রেক্ষিতে তিনি নিউ ডেভেলপমেন্ট ব্যাংকে বাংলাদেশের সদস্যপদ লাভের বিষয়টি উভয়ের জন্য লাভজনক হবে বলে অভিমত ব্যক্ত করেন। উন্নয়নকে টেকসই করতে এবং বাংলাদেশকে ২০৪১ সালের মধ্যে একটি সুখী-সমৃদ্ধ দেশে পরিণত করতে নিউ ডেভেলপমেন্ট ব্যাংকের অর্থায়ন গুরুত্বপূর্ণ ভূমিকা পালন করবে বলে তিনি উল্লেখ করেন।

 নিউ ডেভেলপমেন্ট ব্যাংকের প্রেসিডেন্ট মার্কোস ট্রয়ো বাংলাদেশের সাম্প্রতিক উন্নয়নকে দুর্দান্ত উল্লেখ করে বাংলাদেশের উন্নয়ন-লক্ষ্য পূরণে পাশে থাকার অঙ্গীকার ব্যক্ত করেন। তিনি নিউ ডেভেলপমেন্ট ব্যাংকে বাংলাদেশের সদস্যপদ ত্বরান্বিত করার লক্ষ্যে সকল সহযোগিতা নিশ্চিত করার আশ্বাস দেন।

 উল্লেখ্য, নিউ ডেভেলপমেন্ট ব্যাংক ব্রাজিল, রাশিয়া, চীন, ভারত এবং দক্ষিণ আফ্রিকার সমন্বয়ে গঠিত ব্রিকস (BRICS) দেশসমূহ কর্তৃক গঠিত একটি বহুজাতিক ব্যাংক। ব্যাংকটি ভৌত ও সামাজিক অবকাঠামোসহ বিভিন্ন উন্নয়ন খাতে সহায়তা প্রদান করে থাকে। ব্যাংকটির সদস্যপদ লাভ করলে বাংলাদেশের জন্য নতুন একটি সম্ভাবনাময় বৈদেশিক অর্থায়নের ক্ষেত্র উন্মোচিত হবে। শুরু থেকে এ পর্যন্ত গত ৫ বছরেরও বেশি সময়ে ব্যাংকটি তার সদস্য দেশগুলোকে ৩০ বিলিয়ন মার্কিন ডলারের বেশি সহায়তা প্রদান করেছে।

 সভায় অর্থমন্ত্রীর সাথে অর্থ বিভাগের সিনিয়র সচিব আব্দুর রউফ তালুকদার এবং অর্থনৈতিক সম্পর্ক বিভাগের সচিব মিজ ফাতিমা ইয়াসমিনসহ অর্থ মন্ত্রণালয়ের সংশ্লিষ্ট কর্মকর্তাগণ উপস্থিত ছিলেন।

#

 গাজী তৌহিদুল/মাসুম/মোশারফ/সেলিম/২০২১/১৯১০ ঘণ্টা

তথ্যবিবরণী                                                                                           নম্বর : ৩০৪১

**দেশবাসীকে লকডাউনবিধি মেনে চলার বিনীত অনুরোধ তথ্যমন্ত্রীর**

ঢাকা, ১৭ আষাঢ় (১ জুলাই) :

 দেশবাসীকে লকডাউন বিধিনিষেধ মেনে চলার বিনীত অনুরোধ জানিয়েছেন আওয়ামী লীগের যুগ্ম সাধারণ সম্পাদক এবং তথ্য ও সম্প্রচার মন্ত্রী ড. হাছান মাহ্‌মুদ। একই সাথে দলের নেতা-কর্মীদের খেটেখাওয়া মানুষের পাশে থাকার আহ্বান জানান তিনি।

 আজ রাজধানীর মিন্টো রোডের সরকারি বাসভবনে সীমিত পরিসরে সাংবাদিকবৃন্দের সাথে মতবিনিময়কালে মন্ত্রী এ অনুরোধ ও আহ্বান জানান।

 মন্ত্রী বলেন, 'জনগণের স্বাস্থ্য সুরক্ষার স্বার্থে, এই করোনার হাত থেকে রক্ষা করতে সরকার লডকডাউন ঘোষণা করেছে। তাই দেশবাসীকে বিনীতভাবে অনুরোধ জানাই, নিজের, পরিবারের এবং দেশের স্বার্থে সরকার যে নির্দেশনা দিয়েছে, তা পালন করার জন্য।'

 'করোনার নূতন ভ্যারিয়েন্ট অনেক বেশি শক্তিশালী, সংক্রামক এবং লকডাউন বিধিনিষেধের ব্যত্যয় হলে শাস্তিমূলক ব্যবস্থা গ্রহণের বিষয়ে সরকারের পক্ষ থেকে জানানো হয়েছে' স্মরণ করিয়ে ড. হাছান মাহ্‌মুদ বলেন, 'সরকার এই লকডাউন কখনো প্রলম্বিত করতে চায় না। কিন্তু জনগণের স্বাস্থ্যসুরক্ষার জন্যই এ ব্যবস্থা নিতে হয়েছে। দীর্ঘদিন লকডাউন সমাধান বলেও আমরা মনে করি না। সবাই যদি স্বাস্থ্য সুরক্ষা বিধি মেনে চলেন, তাহলে আমাদের পক্ষে করোনাকে নিয়ন্ত্রণ করা সম্ভব হবে।’

 করোনা সংক্রমণের শুরু থেকে সরকারের পাশাপাশি আওয়ামী লীগের নেতাকর্মীরা জনগণের পাশে দাঁড়িয়েছে উল্লেখ করে তিনি বলেন, ‘দলের ৮১ সদস্যের কেন্দ্রীয় কমিটির ৫ জন নেতা মৃত্যুবরণ করেছেন, অনেক নেতা আক্রান্ত হয়েছেন। এছাড়া আওয়ামী লীগের ১২৫ জনেরও বেশি সংসদ সদস্য আক্রান্ত হয়েছেন, তাদের অনেকে এবং দলের সাত থেকে আটশ' নেতাকর্মী করোনায় আক্রান্ত হয়ে মৃত্যুবরণ করেছেন।’

 এসময় লকডাউন চলাকালে খেটেখাওয়া মানুষের পাশে দাঁড়াতে দলীয় নেতাকর্মীদের প্রতি আহ্বান জানান আওয়ামী লীগের যুগ্ম সাধারণ সম্পাদক ড. হাছান মাহ্‌মুদ। তিনি বলেন, 'প্রধানমন্ত্রী ও আওয়ামী লীগ সভাপতি শেখ হাসিনার আহ্বানে সাড়া দিয়ে আমাদের দলের নেতাকর্মীরা সবসময় জনগণের পাশে ছিল, আছে। অতীতের মতো এখনো খেটেখাওয়া মানুষেরর পাশে থাকার জন্য তাদের আহ্বান জানাই।”

 বিএনপির কেন্দ্রীয় কমিটির দু’জন নির্বাহী সদস্যের পদত্যাগের বিষয়ে সাংবাদিকদের এক প্রশ্নের জবাবে ড. হাছান মাহ্‌মুদ বলেন, ‘বিএনপি নেতা মির্জা ফখরুল সাহেব কয়েকদিন আগে 'পলায়ন' সম্পর্কে একটি কথা বলেছিলেন। এখন বিএনপির কেন্দ্রীয় কমিটি থেকে সবাই আস্তে আস্তে পালাচ্ছে। বিএনপি যে পলায়নপর তার প্রমাণ হচ্ছে এই দু’জনের পদত্যাগ।’

 ‘একচ্ছত্র শাসন ব্যবস্থা কায়েম করার জন্য সরকার গণতান্ত্রিক সিস্টেম বদলে ফেলছে’-বিএনপির মহাসচিব মির্জা ফখরুল ইসলাম আলমগীরের এই বক্তব্যের বিষয়ে দৃষ্টি আকর্ষণ করলে তথ্য ও সম্প্রচার মন্ত্রী বলেন, ‘মঙ্গলবার সংসদে বিএনপিসহ বিরোধী দলের এমপিরা প্রধানমন্ত্রী ও সংসদ নেতার উপস্থিতিতে বিভিন্ন বিষয়ে যেভাবে সমালোচনা করেছেন এবং একইসাথে মির্জা ফখরুল সাহেবরা প্রতিদিন যে সরকারের প্রতি বিষোদগার ও অমূলক সমালোচনা করছেন, তাতেই প্রমাণ হয়, বাংলাদেশে গণতান্ত্রিক চর্চা এবং মুক্তভাবে বিতর্ক ও সমালোচনার অধিকার সকলের আছে।”

 'বিএনপি বরং দেশে গণতন্ত্র হরণের অপচেষ্টা করেছে, সে কারণে তারা ২০১৪ এবং ২০১৮ সালের নির্বাচন বানচাল করতে চেয়েছিলো' জানিয়ে ড. হাছান বলেন, 'এই নির্বাচনগুলো অনুষ্ঠানের মাধ্যমে দেশে আওয়ামী লীগের নেতৃত্বে গণতান্ত্রিক ধারাবাহিকতা অব্যাহত আছে এবং সংসদীয় গণতন্ত্র রক্ষা পেয়েছে।’

 ডাঃ জাফরুল্লাহ প্রসঙ্গে প্রশ্নের জবাবে ড. হাছান মাহ্‌মুদ বলেন, ‘জাফরুল্লাহ সাহেব বিএনপির সামান্য সমোলোচনা করায় জাতীয় প্রেসক্লাবে তার দিকে বিএনপির নেতা-কর্মীরা যেভাবে তেড়ে গেলো, এতেই প্রমাণ হয়, বিএনপির নিজেদের মধ্যেই গণতান্ত্রিক চর্চা নেই।’

#

 আকরাম/মাসুম/মোশারফ/সেলিম/২০২১/১৮৪০ ঘণ্টা

Handout Number : 3040

**Message of Prime Minister on 100th anniversary**

**of Communist Party of China**

Dhaka, July 01 :

 Prime Minister Sheikh Hasina has given a message on the 100th anniversary of Communist Party of China. The full text of the message is as follows :

"Bismillahir Rahmanir Rahim

 Your Excellency President Xi Jinping, General Secretary of the Communist Party of China, Distinguished leaders and members of the Communist Party of China, Our friendly people of China.

*Nǐhǎo* (নি হাও-greetings)

On the auspicious occasion of the one hundredth anniversary of the establishment of the Communist Party of China-CPC, I, as the President of Bangladesh Awami League and on behalf of the government and the people of Bangladesh, would like to convey you and through you, to the government, members of the CPC and the friendly people of China, our heartiest felicitations and warmest greetings.

I also recall with profound appreciation the contributions of many CPC leaders in bolstering Bangladesh–China as well as CPC– Bangladesh Awami League relations over the past decades.

Over the millennia, our two peoples established contacts particularly through the Southern Silk Route which facilitated flow of knowledge, culture and trade between our two ancient civilizations. The historic visits of our Father of the Nation Bangabandhu Sheikh Mujibur Rahman to China in 1952 and 1957, as a young leader of Awami League, provided further opportunities to exchange views with the then CPC leadership.

Bangabandhu recorded his admiration of the passion, commitment and conviction of the Chinese people to build a prosperous country under the leadership of CPC, in his book “Amar Dekha Noyachin” – The New China 1952.

The Communist Party of China, through its judicious policies and visionary leadership, has transformed the country into a modern state to ensure prosperity for all. In the span of only a few decades, China has achieved amazing and inspiring progress from space to nano technology, robotics to avionics, backed by high quality education and resulting in production of world class goods and services.

The development dividend has reached the common people even in the remote parts of China. Similarly, Bangladesh Awami League, once headed by the Father of the Nation, led our War of Independence, established the free and independent Bangladesh and now imbued

contd.. p/2

--02--

by his dream of ‘Sonar Bangla’ – a prosperous Bangladesh, is resolute to materialize that vision. We aspire to bring affluence to all our citizens by 2041. I believe greater cooperation between our two parties would bring about more benefits to our citizens.

Bangladesh and China enjoy excellent relations based on mutual respect, shared values and commonalities in core national objectives. Bangladesh considers China as a trusted partner for its socio-economic development. We acknowledge with due appreciation the cooperation and assistance by China during COVID-19 pandemic, including the recent gifts of vaccine and CPC’s gifts of medical equipment to Awami League. We would like to explore more avenues to take Bangladesh-China Strategic Partnership to new heights and also work together to address the regional and global issues for peace, security, stability and development. I am confident that the existing cordial ties between our two countries will be further strengthened in the days to come.

I take this opportunity to wish you Excellency, good health and happiness and continued peace, progress and prosperity of the friendly people of China under your astute leadership and the guidance of the Communist Party of China.

*xièxièdàjiā* (শে শে তাও চিয়া–thank you all)

 Long live the friendship between Communist Party of China and Bangladesh Awami League. Long live Bangladesh–China friendship.

Joi Bangla, Joi Bangabandhu

May Bangladesh Live Forever."

#

**Emrul/**Masum/Mosharaf/Salim/2021/17.30 Hrs.

তথ্যবিবরণী                                                                                          নম্বর : ৩০৩৯

**এনইআইআর চোরাচালান দমন ও ডিজিটাল নিরাপত্তা বিধানে ফলপ্রসূ অবদান রাখবে**

 **-- টেলিযোগাযোগ মন্ত্রী**

ঢাকা, ১৭ আষাঢ় (১ জুলাই) :

 অবৈধ ও নকল হ্যান্ডসেট বন্ধে আজ থেকে পরীক্ষামূলকভাবে চালু হয়েছে ন্যাশনাল ইকুইপমেন্ট আইডেন্টিটি রেজিস্টার বা NEIR (এনইআইআর) এর কার্যক্রম। ডাক ও টেলিযোগাযোগ মন্ত্রী মোস্তাফা জব্বার আজ ঢাকায় ভার্চুয়াল প্লাটফর্মের মাধ্যমে এই কার্যক্রমের উদ্বোধন করেন।

 অনুষ্ঠানে প্রধান অতিথির বক্তৃতায় মন্ত্রী টেলিকম সেক্টরে এনইআইআর সংযোজন একটি ঐতিহাসিক মাইলফলক উল্লেখ করে বলেন, টেলিযোগাযোগ প্রযুক্তির ব্যাপক সম্প্রসারণের পাশাপাশি ডিজিটাল অপরাধের বিস্তার ব্যাপক হারে বৃদ্ধি পেয়েছে। এটি নিয়ন্ত্রণে আনতে না পারলে পরিস্থিতি ভয়াবহ রূপ নিতে পারে। এর সাথে রয়েছে অবৈধ হ্যান্ডসেট চোরাচালান ও ডিজিটাল নিরাপত্তা। এ সকল চ্যালেঞ্জ মোকাবেলায় এনইআইআর চালু করা হয়েছে। তিনি বলেন, এই পদ্ধতি কার্যত দেশের জনগণকে প্রতারণা থেকে নিরাপদ রাখার অন্যতম হাতিয়ার। অনুষ্ঠানে নতুন প্রবর্তিত এই পদ্ধতিতে যাতে জনগণ সামান্যতম ভোগান্তির শিকার না হয় সেদিকে সর্বোচ্চ সতর্ক থাকার জন্য সংশ্লিষ্টদের নির্দেশ প্রদান করেন মন্ত্রী।

 মোস্তাফা জব্বার বলেন, মোবাইলে অপরাধ প্রবণতা নিয়ন্ত্রণে ইতোপূর্বে সিম ডাটা বেজ রেজিস্ট্রেশনের আওতায় আনা হয়েছে। এই নিবন্ধন থাকায় অপরাধীদের শনাক্ত করা সম্ভব হচ্ছে। এখন সিমের সাথে সেট নিয়ন্ত্রণে নিয়ে আসা হচ্ছে এনইআইআর এর মাধ্যমে। তিনি বলেন, মোবাইল চুরি, ছিনতাই, সরকারি রাজস্ব ফাঁকিরোধ ছাড়াও ডিজিটাল নিরাপত্তা প্রদান এই পদ্ধতি প্রবর্তনের মূল লক্ষ্য। তিনি জোর দিয়ে বলেন, বিদ্যমান প্রতিটি সেট স্বয়ংক্রিয়ভাবে রেজিস্ট্রেশন নিশ্চিত করতে হবে বিটিআরসিকে।

 ২০১৯ সালের ১৩ মে বিটিআরসির কার্যক্রম সংক্রান্ত এক সভায় বিটিআরসির ব্যবস্থাপনায় এনইআইআর চালু করতে ডাক ও টেলিযোগাযোগ মন্ত্রীর নির্দেশনায় এই প্রকল্প গৃহীত হয়।

 বিটিআরসি’র চেয়ারম্যান শ্যামসুন্দর সিকদারের সভাপতিত্বে অনুষ্ঠানে ডাক ও টেলিযোগাযোগ বিভাগের সচিব মোঃ আফজাল হোসেন, টেলিটকের ব্যবস্থাপনা পরিচালক মোঃ সাহাব উদ্দিন, গ্রামীণ ফোনের সিইও ইয়াসির আজমান উদ্বোধন অনুষ্ঠানে বক্তৃতা করেন।

 ডাক ও টেলিযোগাযোগ বিভাগ ও বিটিআরসি’র উর্ধ্বতন কর্মকর্তা এবং ডাক ও টেলিযোগাযোগ বিভাগের অধীন সংস্থাসমূহের প্রধানগণ এবং বেসরকারি বিভিন্ন টেলকো প্রতিষ্ঠানের প্রতিনিধিগণ অনুষ্ঠানে ভার্চুয়ালি উপস্থিত ছিলেন।

#

শেফায়েত/মাসুম/মোশারফ/সেলিম/২০২১/১৮৫০ ঘণ্টা

তথ্যবিবরণী নম্বর : ৩০৩৮

**আগামী দুই দিনে দেশে মডার্নার ২৫ লাখ ডোজ কোভিড-১৯ ভ্যাক্সিন আসবে
 -স্বাস্থ্যমন্ত্রী**

ঢাকা, ১৭ আষাঢ় (১ জুলাই) :

 যুক্তরাষ্ট্র থেকে মহার্নার ২৫ লাখ ডোজ কোভিড-১৯ ভ্যাক্সিন আগামী দুই দিনে দেশে পৌঁছাবে বলে জানিয়েছেন স্বাস্থ্য ও পরিবার কল্যাণ মন্ত্রী জাহিদ মালেক।

 তিনি জানান, আগামীকাল রাত ১১ টা ২০ মিনিটে হজরত শাহজালাল আন্তর্জাতিক বিমানবন্দরে এর প্রথম চালান হিসেবে প্রায় ১২ লাখ ডোজ এবং আগামী ৩ জুলাই সকালে অবশিষ্ট ১৩ লাখ ডোজ ভ্যাক্সিন পৌঁছাবে।

 এই ভ্যাক্সিন গ্রহন করতে স্বাস্থ্যমন্ত্রী আগামীকাল রাতে বিমানবন্দরে উপস্থিত থাকবেন।

#

মাইদুল/পরীক্ষিৎ/শাম্মী/মাসুম/২০২১/১৪:২৯ ঘণ্টা

Handout: Number: 3036

**Abida Islam new Bangladesh envoy to Mexico**

Md. Delwar Hossain to South Korea

Dhaka, (01 July)

The government has decided to appoint Abida Islam, currently serving as the Ambassador of Bangladesh to the Republic of Korea, as the next Ambassador of Bangladesh to Mexico. Once appointed, she will also be concurrently accredited to Costa Rica, Ecuador, Guatemala, and Honduras.

Abida Islam is a career foreign service officer who belongs to the 15th batch of the Bangladesh Civil Service (BCS) Foreign Affairs cadre. She served in various capacities in Bangladesh Missions in London, Colombo, Brussels and Kolkata in her distinguished diplomatic career. At the headquarters, she worked in multiple wings in different capacities.

 Meanwhile, the Government has appainted Md. Delwar Hossain, currently serving as the Director General of Myanmar Wing in the Ministry, as the next Ambassador of Bangladesh to the Republic of Korea.

 Delwar Hossain is a career foreign service officer belonging to the 17th batch of Bangladesh Civil Service (BCS) Foreign Affairs cadre. He served in various capacities in Bangladesh Missions in Paris, Tripoli, Thimphu and Beijing in his distinguished diplomatic career. At the headquarters, he worked for multiple Wings in different capacities.

 He obtained his MBA from IBA, Dhaka University and B.Sc. in Mechanical Engineering from Khulna University of Engineering & Technology. He also earned a diploma in International Relations from the International Institute of Public Administration in Paris, France. Md. Hossain is married and blessed with two children.

 #

Parikshit/Shammi/Masum/2021/1:14 hours

তথ্যবিবরণী নম্বর : ৩০৩৭

 **‘ওআইসি নলেজ মাস্টার’ কুইজ প্রতিযোগিতার সমাপনী অনুষ্ঠিত**

ঢাকা, ১৭ আষাঢ় (১ জুলাই) :

         ওআইসি ‘নলেজ মাস্টার কুইজ’ প্রতিযোগিতার সমাপ্তি ঘটলো। যুব ও ক্রীড়া মন্ত্রণালয়ের আয়োজনে যুব উন্নয়ন অধিদপ্তরের ইয়্যুথ ডিজিটাল স্টুডিওতে ঢাকা ওআইসি ইয়্যুথ ক্যাপিটাল-২০২০ এর অন্যতম এই মেগা ইভেন্ট এর সমাপনী অনুষ্ঠান হয়ে গেলো গতকাল।

          অনুষ্ঠানে প্রধান অতিথি হিসেবে উপস্থিত ছিলেন ডাক ও টেলিযোগাযোগ মন্ত্রী মোস্তাফা জব্বার। যুব ও ক্রীড়া প্রতিমন্ত্রী মোঃ জাহিদ আহসান রাসেল এর সভাপতিত্বে এ অনুষ্ঠানে আরও উপস্থিত ছিলেন শিক্ষা উপমন্ত্রী মহিবুল হাসান চৌধুরী, যুব ও ক্রীড়া মন্ত্রণালয়ের সিনিয়র সচিব মোঃ আখতার হোসেন, উন্নয়ন অধিদপ্তরের মহাপরিচালক মো: আজহারুল ইসলাম খান এবং ইসলামিক কোঅপারেশন ইয়্যুথ ফোরাম (আইসিওয়াইএফ) এর প্রেসিডেন্ট তাহা আয়হা।

          প্রধান অতিথির বক্তব্যে ডাক ও টেলিযোগাযোগ মন্ত্রী বিজয়ীদের স্বাগত জানিয়ে বলেন, কুইজ প্রতিযোগিতায় অংশগ্রহণকারীরা জেতার জন্য অংশগ্রহণ করে নি, বরং সুন্দর ভবিষ্যৎ গড়ার জন্য জ্ঞান অন্বেষণে যোগদান করেছেন। শেখার প্রক্রিয়া হিসেবে কুইজ প্রতিযোগিতা বেশ কার্যকর, কারণ এর মাধ্যমে শিক্ষার্থীদের পাঠ্যবইয়ের বাইরে বিভিন্ন বিষয়ে পড়ার অভ্যাস গড়ে ওঠে।

যুব ও ক্রীড়া প্রতিমন্ত্রী মোঃ জাহিদ আহসান রাসেল তাঁর বক্তব্যে বলেন, বিশ্বের প্রতিটি প্রান্তে শিক্ষা দান প্রক্রিয়ায় কুইজ প্রতিযোগিতা নিঃসন্দেহে শিক্ষার্থীদের বিভিন্ন বিষয়ে জ্ঞানার্জনের সবচেয়ে কার্যকর প্রক্রিয়া। আমাদের দেশেও এটির নিয়মিত চর্চা হচ্ছে। বাংলাদেশ তথা বিশ্বের সকল তরুণদের জন্য এমন একটি প্লাটফর্মের আয়োজন করার সুযোগ পাওয়া গর্বের বিষয়।

শিক্ষা উপমন্ত্রী মহিবুল হাসান চৌধুরী বলেন, দেশের আর্থসামাজিক উন্নয়নের চলমান ধারা ত্বরান্বিত করার জন্য এই প্রতিযোগিতা প্রধানমন্ত্রী শেখ হাসিনার আহ্বানে একটি স্থিতিশীল এবং টেকসই ভবিষ্যত গড়ার জন্য যুবসমাজকে সিদ্ধান্ত গ্রহণ এবং উদ্ভাবনের সাথে জড়িত করতে সহায়তা করবে।

          উল্লেখ্য, এ প্রতিযোগিতায় বিশ্বের ৬টি অঞ্চলের ৬৬০ জন প্রতিযোগী অংশগ্রহণ করেন এবং ৩ জন চূড়ান্তভাবে বিজয়ী হওয়ার গৌরব অর্জন করেন ।

#

আরিফ/পরীক্ষিৎ/শাম্মী/মাসুম/২০২১/১৪০০ ঘণ্টা